Fredag aften mistede fire mennesker livet, da to biler stødte ind i hinanden på Kelddalvej nord for Aars. Politiet har nu fastslået, at sammenstødet skyldte al for høj fart

Politiets teknikere har nu slået fast, at det er de to unge mænd, der kørte i en Fiat Uno, der bærer skylden for den voldsomme ulykke nær Aars. De unge mænd havde tilsyneladende ikke styr på bilen og kom til at køre over i den modsatte vejbane. Det er endnu ikke muligt for Nordjyllands Politi i Løgstør at sige, hvor stærkt de to unge mænd kørte, men det kan altså slås fast, at der blev kørt alt for stærkt. Hvor uheldet skete, svinger vejen svagt, men de unge mænd kom til at køre ligeud og ramte altså frontalt den modkørende Toyota, hvor tre af de fire mennesker i bilen blev dræbt. Heriblandt en højgravid 18-årig. Den 28-årige fører af bilen, der var skyld i ulykken, er også dræbt, mens medpassageren slap uden fysiske men fra ulykken. I bilen, der blev ramt, overlever kun en 34-årig